#### **Oppgave 4: Gjør rede for hvordan handel og økonomiske systemer har påvirket maktforhold og menneskers liv**

##### **Hva var årsakene til at finanskrisen skjedde i 2008, og hvilke konsekvenser fikk den?**

Finanskrisen i USA i 2008 var forårsaket av at bankene ga bort større lån til boligkjøpere enn personen som mottok lånet var i stand til å betale, for så at banken solgte lånet bort i form av verdipapirer i aksjemarkedet. Etter hvert begynte innbetalingene til lånene å stoppe opp, ettersom personene som hadde disse lånene ikke var i stand til å betale de ned, og dette førte til at verdipapirene som ble solgt av banken fra disse lånene mistet verdien sin.

Banker og investerings-firma som hadde investert i disse verdipapirene mistet formuen sin, og mange gikk konkurs. I tillegg til dette hadde diverse amerikanske pensjonsfond også investert i disse verdipapirene basert på boliglån, som førte til at pensjonsfondene til befolkningen mistet verdien sin, og folk som tidligere var i pensjon eller var i ferd til å pensjoneres var nødt til å gå tilbake til arbeid for å kunne overleve, ettersom pensjonen ikke lenger var stor nok til å kunne leve av.

Konsekvensen av denne finanskrisen var det at tidligere store bedrifter og banker gikk konkurs, eller var i ferd til å gå konkurs, i tillegg til at arbeidsledigheten blant befolkningen økte av at bedrifter ikke lenger hadde penger til å holde på arbeidskraften. Som følge av dette ble den amerikanske staten nødt til å komme med støttepakker til finansmarkedet for å forsikre seg om at det var tilstrekkelig tilgang til kreditt i økonomien. Staten gikk dermed inn for å redde forsikringsselskaper og banker som samfunnet var avhengig av. Dette gjorde at staten i realiteten hadde all makt til å velge hvilke bedrifter som overlevde finanskrisen, og hvem som ikke overlevde. Av disse bankene og investeringsfirmaene som ble reddet av staten, var så og si alle “too big to fail”. Det vil si at firmaene var såpass store, og hadde så store andeler i markedet at om de gikk konkurs ville det få ringvirkninger ikke bare i USA, men i hele verden.

Denne situasjonen hvor staten nærmest blir tvunget til å redde bedrifter for å overleve, kan minne veldig om relasjonen mellom den britiske staten og det britisk-ostindiske handelskompaniet, hvor kompaniet ble reddet fra konkurs med et stort lån, fordi staten var avhengig av at de overlevde. Man kan på en måte si at denne krisen viste hvor mye makt private bedrifter har over hverdagen til folk med valgene de tar innenfor f.eks. aksje- og boligmarkedet, og hvor avhengig staten er av enkelte bedrifter. Samtidig så viste også staten hvor lett de kan kontrollere markedet og private selskaper ved å overta aksjer og begå tvangsselge bedrifter. Jeg ville kalt det for en slags maktbalanse mellom den amerikanske staten og private bank- og investeringsfirma, hvor begge er avhengig av hverandre for å overleve. Dette kan sammenlignes med forholdet mellom kongen og kirken i høymiddelalderen, hvor både kongen og kirken hadde mye makt og påvirkning i samfunnet, noe som gjorde at begge kunne svekke den andre, men da også ved å svekke seg selv.

Hvordan dette påvirket livet til mennesker kan bli beskrevet som sterkt inntrengende. Finanskrisen i 2008 påvirket befolkningen så nært som det går an, med tanke på at det gikk ut over arbeidsplassene deres, og boligene deres. Arbeidsledigheten i USA firedoblet seg i perioden 2008-2009 som følge av den økonomiske nedgangen i det amerikanske bolig og aksjemarkedet. Men samtidig viser det seg at de som ble hardest rammet av finanskrisen, var de som allerede lå dårlig an økonomisk, ettersom det var disse folkene som hadde tatt boliglån i denne perioden, og ikke klart å betale etter hvert som nedgang i boligpriser gjorde at de ikke lenger kunne betale lånet sitt ved å refinansiere huset.

Konsekvensen var at de som allerede slet økonomisk slet enda mer, og kom seg aldri tilbake til der de ville vært om finanskrisen aldri hendte. De som allerede lå godt an kom seg tilbake på føttene igjen, ettersom de ikke var under vannet i gjeld. Finanskrisen kan dermed ha vært en stor påvirker i skillet mellom de som har mye, og de som har lite i USA. De som allerede hadde mye penger og makt fikk en styrket posisjon i ettertid av krisen, ettersom konkurransen enten gikk konkurs eller ble sterkt økonomisk svekket, mens de som ikke lå like godt an havnet i grøften økonomisk, uten en sjanse for å komme seg opp igjen som følge av mistet arbeidsplass og høy gjeld. Det kan på noen måter sammenlignes med hvordan adelen mistet posisjonen og makten sin, og kongen økte makten sin ved innføringen av eneveldet.